
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ЧЕЧИМ


	2023-жылдын «08» декабры
	       № 174
	   Москва шаары




Бажы бирлигинин Комиссиясынын 2010-жылдын 20-сентябрындагы 
№ 378 чечимине өзгөртүүлөрдү киргизүү жөнүндө



Евразия экономикалык бирлигинин Бажы кодексинин 8-беренесинин               2-пунктуна ылайык Евразия экономикалык комиссиянын Коллегиясы                   ч е ч т и:
1. Бажы бирлигинин Комиссиясынын «Бажы декларацияларын толтуруу үчүн пайдаланылуучу классификаторлор жөнүндө» 2010-жылдын 20-сентябрындагы № 378 чечимине тиркемеге ылайык өзгөртүүлөр киргизилсин.
2.  Ушул Чечим расмий жарыяланган датадан тартып 30 календардык күн өткөндөн кийин күчүнө кирет.


	Евразия экономикалык комиссиясынын
           Коллегиясынын төрагасы
	
М. Мясникович

ТИРКЕМЕ
Евразия экономикалык комиссиясынын Коллегиясынын 2023-жылдын 
8-декабрындагы № 174 чечимине 





Бажы бирлигинин Комиссиясынын 2010-жылдын 
20-сентябрындагы № 378 чечимине киргизилүүчү
ӨЗГӨРТҮҮЛӨР

	
1. Товарларды алып өтүүнүн өзгөчөлүктөрүнүн классификаторунда 
(2-тиркеме) коддору 203, 204, 18Х, 180, 201 жана 202 болгон позициялар төмөнкү мазмундагы позициялар менен алмаштырылсын:

	«201
	Капиталдык салымдарды коргоо жана дем берүү жөнүндө макулдашуунун алкагында алып өтүлүүчү товарлар  (Россия Федерациясы үчүн)

	202
	Өнөр жайдын коргоо тармактарындагы ишканалардын өндүрүш жана илимий-техникалык кооперациялары жөнүндө өкмөттөр аралык келишимдерге ылайык  алып өтүлүүчү товарлар  (Россия Федерациясы үчүн)

	203
	Бөлүнүүчү жана радиоактивдүү материалдарды жеткирип берүү боюнча контрактка (келишимге, макулдашууга) ылайык мындай материалдар менен бирдикте бир жеткирүүнүн алкагында Евразия экономикалык бирлигинин бажы чек арасы аркылуу өткөрүлүүчү товарлар, анын ичинде таңгактоо, транспорттук таңгактоо комплекттери жана алар үчүн шаймандар, конструкцияга жана (же) транспорттук таңгактоочу комплекттерди ташууга уруксат-сертификаттарда көрсөтүлгөн маалыматтар, бөлүнүүчү жана радиоактивдүү материалдарды ташуу, сактоо, эксплуатациялоо, өлчөө жана өндүрүү үчүн жабдуулар жана комплекттөөчүлөр, бөлүнүүчү жана радиоактивдүү материалдарды өндүрүү процессинде пайда болгон калдыктар, документтер (Россия Федерациясы үчүн)

	204
	Бөлүнүүчү жана радиоактивдүү материалдарды жеткирип берүү боюнча контрактка (келишимге, макулдашууга) ылайык мындай материалдардан бөлөк Евразия экономикалык бирлигинин бажы чек арасы аркылуу өткөрүлүүчү товарлар, анын ичинде таңгактоо, транспорттук таңгактоо комплекттери жана алар үчүн шаймандар, конструкцияга жана (же) транспорттук таңгактоочу комплекттерди ташууга уруксат-сертификаттарда көрсөтүлгөн маалыматтар, бөлүнүүчү жана радиоактивдүү материалдарды ташуу, сактоо, эксплуатациялоо, өлчөө жана өндүрүү үчүн жабдуулар жана комплекттөөчүлөр, бөлүнүүчү жана радиоактивдүү материалдарды өндүрүү процессинде пайда болгон калдыктар, документтер (Россия Федерациясы үчүн)

	205
	14 жашка чейинки курактагы балдар колдоно турган товарлар, буга товарларды алып өтүүнүн башка өзгөчөлүктөрүнө туш келген учурлар кирбейт (Россия Федерациясы үчүн)

	18Х
	Армения Республикасында бир тараптуу тартипте киргизилген товарларды алып өтүүнүн башка өзгөчөлүктөрү

	180
	Финансылык ижара (лизинг) келишими боюнча өткөрүлүүчү товарлар (Армения Республикасы үчүн)».


2. Документтердин жана маалыматтардын түрлөрүнүн классификаторунун 4-бөлүмүндө (8-тиркеме):
а) бөлүмдүн аталышы төмөнкүдөй редакцияда баяндалсын:
«4. Коммерциялык документтер жана бажы наркын аныктоого тиешелүү башка документтер»;
б) 04200 коду бар позициядан кийин төмөнкү мазмундагы позициялар менен толукталсын:
	«04300
	Евразия экономикалык бирлигинин Бажы кодексинин 41 жана                  42-беренелерине ылайык Евразия экономикалык бирлигинин бажы аймагына ташылып келүүчү товарлардын бажы наркын аныктоо үчүн нарктык негизди туура тандоо максатында бажы органы менен декларанттын ортосунда сүйлөшүүлөрдү өткөрүүнүн жыйынтыктары боюнча бажы органы тарабынан декларантка берилген документ (Армения Республикасы жана Россия Федерациясы үчүн)

	04400
	Евразия экономикалык бирлигинин бажы аймагына ташылып келүүчү товарлардын бажы наркын аныктоо ыкмаларын колдонуу маселелери боюнча алдын ала чечим».


3. Чогултуп алуу функциясы бажы органдарына жүктөлгөн салыктардын, жыйымдардын жана башка төлөмдөрдүн түрлөрүнүн классификаторунда (9-тиркеме):
а) 2.3-бөлүмчөдөгү 3090 коду бар позициядан кийин төмөнкү мазмундагы позициялар менен толукталсын:
	«ЕАЭБ ТЭИ ТН 01-10 жана 12-23 товардык топторунда классификацияланган товарларга ташып чыгуу бажы алымы, мында Россия Федерациясынын Өкмөтүнүн 2021-жылдын   27-ноябрындагы № 2068 «Россия Федерациясынан Евразия экономикалык бирлигинин бажы аймагынан тышкары ташылып чыгуучу товарларга ташып чыгуу бажы алымдарынын коюмдары жөнүндө», 2021-жылдын 6-апрелиндеги № 546 «Россия Федерациясынан Евразия экономикалык бирлигине мүчө мамлекеттердин чегинен тышкары ташылып чыгуучу күн карама майына ташып чыгуу бажы алымдарынын коюмдары жөнүндө», 2021-жылдын 6-февралындагы № 117 «Россия Федерациясынан Бажы бирлиги жөнүндө макулдашуулардын катышуучу – мамлекеттеринин чегинен тышкары ташылып чыгуучу дан эгиндерине ташып чыгуу бажы алымдарынын коюмдары жөнүндө» жана 2022-жылдын 31-мартындагы  № 532 «Россия Федерациясынан Евразия экономикалык бирлигинин бажы аймагынан тышкары ташылып чыгуучу күн карама унуна ташып чыгуу бажы алымынын коюму жөнүндө» токтомдору  менен ташып чыгуу  бажы алымынын коюму белгиленген товарлардан тышкары
	 3100

	ЕАЭБ ТЭИ ТН 27-товардык топторунда классификацияланган товарларга ташып чыгуу бажы алымы, мында чийки мунайды, жаратылыш газын жана мунайдан өндүрүлгөн товарларды кошпогондо, ошондой эле Россия Федерациясынын Өкмөтүнүн     2021-жылдын 27-ноябрындагы № 2068 «Россия Федерациясынан Евразия экономикалык бирлигинин бажы аймагынан тышкары ташылып чыгуучу товарларга ташып чыгуу бажы алымдарынын коюмдары жөнүндө» токтомунда бажы алымынын коюму белгиленген товарлардан тышкары
	3110

	ЕАЭБ ТЭИ ТН 28, 29 жана 32 – 40-товардык топторунда классификацияланган товарларга ташып чыгуу бажы алымы, мында Россия Федерациясынын Өкмөтүнүн 2013-жылдын 29-мартындагы № 276 «Чийки мунайга жана мунайдан өндүрүлгөн товарлардын айрым категорияларына карата ташып чыгуу бажы алымдарынын коюмдарын эсептөө жана Россия Федерациясынын Өкмөтүнүн айрым чечимдерин күчүн жоготту деп табуу жөнүндө» токтомунда бажы алымынын коюму белгиленген товарлардан тышкары
	3120

	ЕАЭБ ТЭИ ТН 45- 48-товардык топторунда классификацияланган товарларга ташып чыгуу бажы алымы
	3130

	ЕАЭБ ТЭИ ТН 72 жана 73-товардык топторунда классификацияланган товарларга ташып чыгуу бажы алымы, мында Россия Федерациясынын Өкмөтүнүн 2021-жылдын 27-ноябрындагы № 2068 «Россия Федерациясынан Евразия экономикалык бирлигинин бажы аймагынан тышкары ташылып чыгуучу товарларга ташып чыгуу бажы алымдарынын коюмдары жөнүндө» токтомунда бажы алымынын коюму белгиленген товарлардан тышкары
	3140

	ЕАЭБ ТЭИ ТН 71, 74 – 76 жана 78 – 81-товардык топторунда классификацияланган товарларга ташып чыгуу бажы алымы, мында Россия Федерациясынын Өкмөтүнүн 2021-жылдын 27-ноябрындагы № 2068 «Россия Федерациясынан Евразия экономикалык бирлигинин бажы аймагынан тышкары ташылып чыгуучу товарларга ташып чыгуу бажы алымдарынын коюмдары жөнүндө» токтомунда бажы алымынын коюму белгиленген товарлардан тышкары
	3150»;


б) 3.4-бөлүмчөсү 4250 коду бар позициядан кийин төмөнкү мазмундагы позициялар менен толукталсын:
	«Электрондук тамеки тартуу системаларына акциздер
	[bookmark: _GoBack]4260

	Тамеки керектөө системаларына акциздер
	4270»;


в) 3.6-бөлүмчөсү 9200 коду бар позициядан кийин төмөнкү мазмундагы позиция менен толукталсын:
	«Европа бирлигине мүчө мамлекеттерде катталган жүк операцияларын жүргүзүү жана (же) бир жүк ташуучу автоунаасын же сүйрөткүчтү кайра байлап кошуу үчүн атайын белгиленген жерде биринчи сутканын ичинде кирүү жана жайгаштыруу боюнча кызматтарды ишке ашыруу үчүн алынуучу жыйым
	9300».

